Pòmòrańcowie szëkùją sã na òficjalné òtemkniãcé. Wszëtkò fardich, tej witają sã z ùczniama wëżigimnazjalnëch szkòłów. Prezentëją swòje karno, gôdają, jak wëzdrzi jegò dzejnota i dlôcze wôrt do niegò przëstąpic. Mają nôdzejã, że westrzód zéńdzonëch są jich nastãpcë, chãtny, bë robic wkół kaszëbiznë. Lepi sã pòznôwómë òb czas rozmajitëch zabawów. Na kùńc licealësce są pòłączony w karenka, w jaczich kòżdégò dnia bãdą wëkònëwac zadania wëmësloné dlô nich przez starszich drëchów.